Það reynist erlendu sviðslistafólki sem býr á Íslandi þrautin þyngri að komast inn í íslensku senuna . Leikstjórinn Pálína Jónsdóttir tók sig til og stofnaði sviðslistahópinn Reykjavík Ensamble og fékk til liðs við sig heilan helling af fólki sem býr á Íslandi en er af erlendu bergi brotið . Allt er þetta menntað og reynt listafólk , sem ekki hefur fundið sér samastað innan íslenska sviðslistageirans . Þau verða með einskonar leiklistargjörning í Tjarnarbíó annað kvöld . Hin þýska Jördis Richter og kanadíska Angela Rawlings komu í spjall .